江邊簡新之
作者：吳則禮
朝代：宋

paragraphs: 青鞋布襪茲何時，江邊杏花渾欲飛。
銅鉼恰受斗酒許，亟呼長鬚令抱持。
要尋楚郎與啟齒，有底鵓鴣鳴不已。
解事提壺却喚人，兩脚尚輕聊爾耳。
楚郎天生五車書，以錐畫沙絕世無。
窮年飽喫衲子飯，粱肉臭腐寧關渠。
衛家一兒誰復似，更遣韻語論胸次。
獨付匡山教外傳，端合從之問奇字。
白髪南徐覉旅臣，江湖幾載捐冠巾。
且扶痩藤隨行好，安能齪齪守煆竈。